సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
వారు దేశ గౌరవ చిహ్నాలు...
లాస్ ఏంజెల్స్ నగరంలో జరిగిన ప్రపంచ ప్రత్యేక వేసవి ఒలింపిక్ క్రీడల విజేతలను భారత ప్రధాని అభినందించారు.
TNN | Updated:
Aug 5, 2015, 01:32PM IST
లాస్ ఏంజెల్స్ నగరంలో జరిగిన ప్రపంచ ప్రత్యేక వేసవి ఒలింపిక్ క్రీడల విజేతలను భారత ప్రధాని అభినందించారు. ఈ క్రీడల్లో పాల్గొన్న భారతీయ క్రీడాకారులు ఆయా క్రీడాంశాల్లో 173 పతకాలను సాధించారు. ఈ విజయాల గురించి మోడీ తన ట్విట్టరు ఖాతాలో ప్రస్తావించారు. ప్రత్యేకంగా వారిని అభినందిస్తూ ట్వీట్ చేసారు. ఆ విజేతలను భారత దేశానికి గర్వకారణంగా పేర్కొన్నారు. వారి విజయాలు తనను ఆనందంలో ముంచెత్తాయన్నారు. ప్రత్యేక ఒలింపిక్ క్రీడలు నిజమైన క్రీడాస్ఫూర్తికి క్రీడాకారుల అంకితభావానికి నిదర్శనాలుగా వర్ణించారు. ఈ క్రీడల్లో భారతదేశం తరఫున పాల్గొన్న క్రీడాకారులందరికీ అభినందనలు తెలిపారు. ఈ క్రీడల్లో మొత్తం 275 సభ్యుల భారత బృందం పాల్గొనగా, 14 క్రీడాంశాల్లో 47 స్వర్ణ, 54 రజత, 72 కాంస్య పతకాలను మనం గెలుచుకున్నాము.